  Анжелика Тихонова корреспондент Удмуртиысь лулчеберетъя министерство улсын ужась кун ужъюртъёсты 2020-2021 аръёсы шунтӥськон вакытлы, выль дышетскон арлы дасяны но лицензи басьтыны куронъёсты быдэстон понна 3 но ӝыны миллион манет висъязы. Со сярысь улосвылысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Коньдон ужан тӥрлыксэс выльдыны, шуныт но ву сётон сӧзнэтсэс умоятыны, электроезъёсты, электротӥрлыкез но липетъёсты тупатъяны кутозы. Пусъём, тупатъян ужъёсты 19 ужъюртъёсын быдэстозы, соос пӧлын куинь дышетсконниос, кык лыдӟиськонниос, вить театръёс, вить музейёс, цирк, зоопарк, филармония, Калык творчествоя элькун юрт.  Тодэ вайытом, 10-тӥ гудырикошконлы Удмуртия вуоно шунтӥськон вакытлы 70,2 процентлы дась.  Тегъёс: Лулчеберет Ижкар Удмуртия шунытсётон тупатъянужъёс коньдон ВладимирСоловьёв  